
На 05.02.2012 г. се проведе редовна отчетно-изборна конференция на Регионална организация на евреите “Шалом” - София. Делегатите на конференцията избраха за председател на Управителния съвет д-р Александър Оскар и предложения от него екип: г-жа Светлана Авдала, г-н Йоско Молхов, г-н Мартин Леви, г-н Дориан Молхов, г-н Ели Анави и г-н Хари Ешкенази. За председател на Контролния съвет бе избран доц. д-р Евгени Аструков.


Д-р Оскар благодари за оказаното доверие и обеща през втория си мандат да работи в полза на организацията. Основните приорите на новоизбраното ръководство ще бъдат насочени към подпомагане на слабите и уязвими членове на организацията; подпомагане на социално-културния живот в България; активно противодействие на всяка проява на антисемитизъм и ксенофобия; стимулиране на предприемачеството сред членовете на Организацията.

